GRAAD 8 SELFONTWIKKELING IN DIE SAMELEWING
LESVOORBEREIDING
KWARTAAL 1: Week 7-9 (3 x 40 min Lesse)
	[bookmark: _heading=h.gjdgxs]Les nr.
	Inhoud
	Onderrigplan
	Leeruitkomste
	Tyd
	Hulpbronne 
	Assessering
	Leerderaktiwiteite

	1
	Verhoudings en vriendskappe: verhoudings by die huis, skool en in die samelewing
- Gepaste maniere om 'n verhouding te begin
- Gepaste maniere om 'n verhouding te onderhou
	Inleiding
	Inleiding tot lesreeks en definisie van verhoudings 
	6 min
	Les 1 – PowerPoint (Skyfies 1-2)
	
	Luister om te verstaan en deel idees

	
	
	Onderrig 
	Kategorieë van verhoudings
	11 min
	Les 1 – PowerPoint (Skyfie 3)
	
	

	
	
	
	Hoe om verhoudings te begin
	
	Les 1 – PowerPoint (Skyfie 4)
	
	

	
	
	
	Hoe om 'n verhouding te begin
	
	Les 1 – PowerPoint (Skyfies 5-7)
	
	

	
	
	
	Die belangrikheid van aktiewe luister
	
	Les 1 – PowerPoint (Skyfie 8)
	
	

	
	
	Aktiwiteit in Pare
	Oefen hoe om 'n verhouding te begin 
	8 min
	Les 1 – PowerPoint (Skyfies 9-10)
	
	Neem deel aan 'n gesprek met 'n maat

	
	
	Groepaktiwiteit
	Tegnieke om verhoudings te onderhou 
	10 min
	Les 1 – PowerPoint (Skyfie 11)
Les 1 – Werkkaart (Aktiwiteit 1)
Les 1 – Werkkaart MEMO
	
	Hou 'n dinkskrum in groepe

	
	
	Refleksie
	Metakognisie van lesinhoud
	5 min
	Les 1 – PowerPoint (Skyfie 12)
Les 1 – Werkkaart (Aktiwiteit 2)
	
	Voltooi aktiwiteit individueel



	Les nr.
	Inhoud
	Onderrigplan
	Leeruitkomste
	Tyd
	Hulpbronne 
	Assessering
	Leerderaktiwiteite

	2
	Probleemoplossingsvaardighede: gepaste gedrag tydens verhoudings
	Inleiding
	Inleiding tot les en toepaslike gedrag in verskillende kontekste
	6 min
	Les 2 – PowerPoint (Skyfies 1-2)
	
	Luister om te verstaan en deel idees

	
	
	Onderrig & Bespreking
	Die eienskappe van toepaslike gedrag in verhoudings
	10 min
	Les 2 – PowerPoint (Skyfies 3-7)
	
	

	
	
	Klasbespreking
	Algemene probleme in verhoudings
	8 min
	Les 2 – PowerPoint (Skyfie 8)
	
	Bespreek as 'n klas

	
	
	Onderrig
	Probleemoplossings-tegniek: Die IDEAL-metode
	9 min
	Les 2 – PowerPoint (Skyfies 9-10)
	
	Luister om te verstaan en deel idees

	
	
	Vasvrae & Refleksie
	Toets kennis en metakognisie van lesinhoud
	7 min
	Les 2 – PowerPoint (Skyfie 11)
Les 2 – Werkkaart (Aktiwiteit 1+2)
Les 2 – Werkkaart MEMO
	Informeel: Vasvrae
	Voltooi aktiwiteite individueel




 


	Les nr.
	Inhoud
	Onderrigplan
	Leeruitkomste
	Tyd
	Hulpbronne 
	Assessering
	Leerderaktiwiteite

	3
	Kommunikasievaardighede: vermoë om op opbouende maniere te verskil en gepaste maniere om 'n verhouding te beëindig

	Inleiding & Huiswerk Terugvoer
	Inleiding tot les
	5 min
	Les 3 – PowerPoint (Skyfies 1-2)
	
	Luister om te verstaan en deel idees

	
	
	Kyk Video
	Opbouende kommunikasie
	2 min
	Les 3 – PowerPoint (Skyfie 3)
Kyk: Conflict Resolution 101 https://www.youtube.com/watch?v=zHXYWMnm7Yg (1 min 27 sek)

	
	Kyk video 

	
	
	Bespreking & Onderrig

	Tegnieke om op opbouende maniere te verskil
	7 min
	Les 3 – PowerPoint (Skyfie 4)
	
	Luister om te verstaan en deel idees 

	
	
	
	Redes waarom verhoudings beëindig word
	6 min
	Les 3 – PowerPoint (Skyfie 5)
	
	

	
	
	
	Hoe om verhoudings op 'n gepaste manier te beëindig
	6 min
	Les 3 – PowerPoint (Skyfie 6)
	
	

	
	
	Informele Assessering 
	Toepassing van kennis oor die hele lesreeks
	14 min
	Les 3 – PowerPoint (Skyfie 7)
Les 3 – Werkkaart (Aktiwiteit 1)
Les 3 – Werkkaart MEMO
Inhoudsopsomming
	Informeel: Eksamen-tipe vrae
	Voltooi die aktiwiteit individueel

INLEIDENDE AANTEKENINGE

Die  Les 1 – PowerPoint tot Les 3 – PowerPoint-dokumente dek saam die DRIE lesse en bevat gedetailleerde onderrignotas vir elke skyfie wat u (die onderwyser) deur die aktiwiteite sal lei. Gebruik die onderstaande LESVOORBEREIDING om u met betrekking tot u tydraamwerk te help. 

Die volgende onderrignotas sal 'n opsomming van die DRIE LESSE wees:
· Hierdie lesse is ontwikkel om geleentheid vir leerderbetrokkenheid tydens die lesse te skep. Leerders kan die werkkaarte voltooi terwyl hulle deur die onderskeie PowerPoint-aanbiedings werk.
· Elke les se werkkaart (bv. Les 1 – Werkkaart) dien as 'n informele assessering om te bepaal of 'n leerder die konsepte wat in daardie les behandel is, verstaan het.
· Om uself deeglik voor te berei om elke les te onderrig word daar aanbeveel dat u vooraf tyd neem om deur elke PowerPoint-aanbieding, Werkkaart, Werkkaart Memo, YouTube-video en die Inhoudsopsomming te gaan. 

Verseker die volgende: 
· Leerders moet weet dat die klaskamer VEILIGE PLEK is, en almal moet respek vir mekaar en hul verskille, asook die vrae wat hulle mag hê, toon.
· U kan leerders aanmoedig om enige vrae wat hulle mag hê of konsepte waarvan hulle meer wil weet neer te skryf.
· Konsepte moet gebruik word om onderrig te konsolideer en leerders se begrip van die konsepte moet altyd gemonitor word. Konseptuele begrip stel studente in staat om feite en vaardighede op die wêreld rondom hulle toe te pas.
· Bestuur diversiteit op 'n sensitiewe manier om leer- en onderrighindernisse te akkommodeer ten opsigte van:
· Verskillende ouderdomsgroepe en ervarings.
· Taal (Om alle taalvlakke van leerders te akkommodeer is nie moontlik nie aangesien die taalvaardigheidsvlakke van leerders te uiteenlopend is. Daar moet nogtans gepoog word om lesse so te fasiliteer dat betekenisvolle leer wel plaasvind.)



ONDERRIGNOTAS
LES 1: 
VOORBEREIDING (VOOR DIE LES):
· Herinner leerders om hul notaboeke beskikbaar te hê om aantekeninge te maak waar relevant.
· Verdeel die leerders in groepe van VIER tot VYF vir Aktiwiteit 1 voordat u met die les begin. 
· Druk kopieë van die Les 1 – Werkkaart en deel dit aan die begin van die les uit. 
· Onderwysers kan die Les 1 – PowerPoint en die Les 1 – Werkkaart met leerders deel om self deur te werk indien leerders aanlyn is.
· Moenie die Inhoudsopsomming voor die einde van Les 3 uitdeel nie.
· Lees deur die Les 1 – Werkkaart MEMO vir antwoorde op Aktiwiteit 1. 


	1.
	Inleiding (6 min)
	(Skyfies 1-2)


[bookmark: _heading=h.1fob9te]
· Skyfie 1: Verwelkom die leerders. Laat hulle toe om rustig te raak en hul leermateriaal gereed te kry. 
· Hierdie week begin ons met 'n nuwe lesreeks. Oor die volgende drie weke sal ons verhoudings ondersoek. 
· Vandag sal ons fokus op die belangrikheid van verhoudings en hoe om dit te begin en te onderhou.

· Skyfie 2: Begin deur leerders te vra om die begrip "verhoudings" te definieer. Moedig hulle aan om hul gedagtes en voorbeelde te deel.
· Definisie: Verhoudings verwys na die verbintenisse en emosionele interaksies tussen mense. Tydens hierdie interaksies deel mense hul ervarings, bied hulle ondersteuning aan mekaar en beïnvloed hulle mekaar se lewens.

· Verduidelik die belangrikheid van verhoudings in ons lewens: Ons het 'n inherente begeerte om naby aan ander te wees en verhoudings te begin en te ontwikkel.
· Stel die term "maatskaplike/sosiale ondersteuning" bekend: Die hulp en bystand wat individue van ander mense ontvang om streshantering te verbeter. Dit dra by tot 'n gevoel van waardering en samehorigheid. Positiewe verhoudings verwys na  menseverhoudings waarin partye mekaar prakties en emosioneel ondersteun, aanmoedig en help.

· Ons ervaar ’n verskeidenheid tipe verhoudings in die verskillende stadiums van ons lewens. Namate ons groei en volwasse word, verander ons behoeftes en die aard van ons verhoudings. Ons eerste lewensverhoudings is gewoonlik dié met ons versorgers (ouers, grootouers of voogde) by die huis. Soos ons ouer word, vorm ons verhoudings met speel- en klasmaats, vriende en onderwysers. 
· Gedurende tienerjare (m.a.w. adolessensie/tussen die ouderdom van 10 en 19 jaar) brei ons vriendekring en verhoudings uit en sluit al hoe meer mense in. Gedurende adolessensie word vriendskappe dikwels al hoe belangriker, soms selfs belangriker as gesinsverhoudinge. 

	2.
	Onderrig (11 min)
	(Skyfies 3-8)



· Skyfie 3: Ons bestempel mense dikwels as familie, vriende, vyande (iemand wat skynbaar nie van ons hou nie OF nie genoeg van ons hou om ons beter te leer ken nie) of vreemdelinge (mense wat ons nog nooit ontmoet het nie). Ons kyk egter 'n belangrike kategorie mis: kennisse.   
· Kennisse is mense wat jy herken, maar nie goed ken nie. Hulle is nie vreemdelinge nie, aangesien jy hulle al voorheen gesien het, maar hulle is nie vriende nie, want jy ken hulle nie goed genoeg nie. Jy sien hulle dalk net vlugtig by spesifieke plekke soos 'n winkelsentrum, bushalte, sportklub of tydens vakansies. Verhoudings met kennisse bly dikwels oppervlakkig van aard as gevolg van die onderstaande redes:
· Daar is 'n gebrek aan geleentheid om langer in mekaar se geselskap te wees.
· 'n Mens het die kennisse lank gelede ontmoet, maar hul naam vergeet en is nou te skaam om weer daarna te vra.
· 'n Mens voel moontlik geïntimideerd deur hulle of andersom. 

· Mense is geneig om kennisse te herken, maar tog min met hul te gesels. Wanneer ons ons sosiale verbintenisse kategoriseer, verstaan ons die rol van kennisse ook beter. Daar is waarskynlik mense in jou klas wat jy as kennisse kan bestempel.

· Skyfie 4: Dit is moontlik kennisse in vriende te verander. Om 'n verhouding te inisieer beteken om die verhouding te begin of aan die gang te kry. 
· Die begin van enige verhouding begin gewoonlik met 'n gesprek. As gevolg van die 'geskiedenis' tussen jou en 'n kennis (julle sien mekaar, maar gesels nooit) kan dit soms moeiliker wees om 'n gesprek met 'n kennis aan te knoop as met 'n vreemdeling. Hierdie gedeelde erkenning kan egter voordelig wees, omdat jul iets in gemeen het. Dit kan dan as aanknopingspunt gebruik word.

· Kom ons kyk na 'n paar wenke om 'n verhouding te begin. 
· Dink aan ‘n onderwerp wat julle albei in gemeen het of iets waaroor julle kan saamstem.
· Jy kan dit die beste doen deur vrae te stel en opregte belangstelling in die ander persoon te toon.
· Wanneer jy 'n gesprek begin, kan dit nuttig wees om aanvanklik met feitelike vrae te begin en dan na oorsaaklike vrae en later waardegebaseerde vrae te beweeg. So leer jy algaande om iemand beter te verstaan. 
· Feitelike vrae is eenvoudige vrae oor alledaagse feite.
· Oorsaaklike vrae is vrae wat vra: hoekom, hoe of wat?
· Waardegebaseerde vrae is vrae wat die waardes, oortuigings, en prioriteite van 'n persoon ondersoek.

· Kom ons kyk na 'n praktiese voorbeeld. Vra twee leerders om die dialoog op Skyfies 5-7 hardop te lees. 

· Skyfies 5-7: Twee leerders lees die dialoog hardop. 



· Skyfie 8: Wanneer jy vriendskappe inisieer, is dit belangrik om aktief te luister na wat die ander persoon sê en min oor jouself te deel.
· Neem 'n oomblik om "aktiewe luister" te definieer: Die praktyk om ten volle te konsentreer, te verstaan, te reageer en te onthou wat gesê word.

· Toon opregte belangstelling in die ander persoon en wees jouself. Moenie onnodige hoë verwagtinge hê nie en aanvaar mense vir wie hulle is. (WENK: Terwyl jy aktief luister, identifiseer onderwerpe wat julle albei geniet of oor saamstem. Hierdie onderwerpe kan as aanknopingspunt in die huidige gesprek of toekomstige gesprekke gebruik word.)

· Onthou, jy kan nie 'n vriendskap afdwing nie. Soms "kliek" 'n mens natuurlik met iemand as gevolg van 'n gedeelde belangstelling, soortgelyke persoonlikheid of 'n sin vir humor. Ander kere kan 'n mens se verskille 'n aantrekkingspunt wees. Dit is belangrik om vriende se individuele eienskappe te waardeer. Sommige mense sal vir altyd slegs kennisse bly, en dit is ook "oukei". Jy hoef nie met almal, wat oor jou pad kom, vriende te wees nie, maar dit is steeds belangrik om allle mense te respekteer, selfs al is hulle net kennisse.


	3.
	Aktiwiteit in Pare (8 min)
	(Skyfies 9-10)



· Skyfie 9: Ons gaan nou oefen om hierdie metode toe te pas.
· Soek iemand in die klas wat jy nie goed ken nie. (Gee leerders die geleentheid om op ander plekke te gaan sit.)
· Probeer 'n aanknopingspunt vind deur 'n onderwerp te bepaal waaroor julle al twee kan praat. (Verwys leerders na die lys van gemeenskaplike belangstellings op die skyfie.)
· Sport: Gunstelingsport, -span, -klub, -afrigter of -atleet.
· Vermaak: Gunstelingflieks, -reekse, -musiek of -boeke.
· Tegnologie: Gunstelingtoepassings, -webwerwe of -toestelle.
· Aktiwiteite: Stokperdjies, gemeenskapsgeleenthede of troeteldiere.
· Menings: Sienings oor  persoonlike gunstelinge (handelsmerke of kossoorte) of huidige skool- of  gemeenskapskwessies, (menings oor bekendes of sosiale kwessies soos klimaatsverandering en dissipline).
· Nou gaan julle mekaar vrae begin vrae: Begin met een feitelike vraag.
· Volg op met een oorsaaklike vraag (waarom, hoe of wat?).
· Eindig met een waardegebaseerde vraag.
· Luister mooi na hul antwoorde, want jy gaan aan die klas terugvoer gee oor wat jy by jou maat geleer het. 

· Laat leerders ses minute toe om hul gesprekke te voer, en laat dan twee minute toe vir terugvoer aan die res van die klas. 



· Skyfie 10: As jy met iemand gesels wat jy nie goed ken nie, kom daar dikwels 'n punt in die gesprek waar jy dit wil beëindig, maar jy weet nie hoe om afskeid te neem sonder om aanstootlik te wees of die situasie ongemaklik te maak nie. Hier is 'n goeie wenk: As jy voel dit is tyd om totsiens te sê, sê vir die persoon: "Wel, dit was regtig lekker om met jou te gesels." Dit is 'n natuurlike manier om die gesprek op 'n positiewe noot af te sluit. Probeer dit die volgende keer as jy 'n gesprek moet beëindig.

	4.
	Groepaktiwiteit (10 min)
	(Skyfie 11)



· Skyfie 11: Sodra jy 'n vriendskap begin het, is die volgende belangrike stap die instandhouding van die verhouding. Dit beteken om die vriendskap aan die gang te hou en om dit te versterk.
· Enige verhouding, hetsy met vriende, klasmaats, maats of kennisse, vereis toewyding van beide partye.
· In groepe van VIER tot VYF sal leerders nou 'n dinkskrum hou oor maniere om verhoudings te onderhou en te versterk. 
· Laat sewe minute toe vir die dinkskrum toe. Leerders moet aantekeninge in Aktiwiteit 1 (Les 1 – Werkkaart) maak. 
· Laat dan drie minute toe vir terugvoer van groepe. Moontlike antwoorde is in die Les 1 – Werkkaart MEMO beskikbaar:
· Duidelike en eerlike kommunikasie help om misverstande te voorkom en verhoed die seermaak van gevoelens.
· Wys dat julle omgee vir mekaar se welstand. (Byvoorbeeld, as hulle genoem het dat hulle aan 'n wedstryd gaan deelneem, vra vir hulle hoe dit gegaan het.)
· Respekteer mekaar se opinies en grense.
· Wees betroubaar en eerlik. Behandel mekaar gelyk en regverdig.
· Albei partye moet bereid wees om hulle tot die verhouding te verbind deur tyd en moeite op te offer. (Byvoorbeeld, albei moet 'n poging aanwend om betyds te wees vir ontmoetings of tydig op boodskappe te reageer.)
· Bestee gereeld tyd saam en bly in kontak om die verbintenis te bevorder. Neem deel aan gemeenskaplike aktiwiteite wat julle albei geniet.
· Lag en kuier lekker saam met mekaar.
· Kom jou beloftes na.
· Wees beskikbaar om mekaar in alle omstandighede te ondersteun. 
· 'n Ware vriendskap word nie gebou op gewildheid of voorkoms nie.
· Respekteer mekaar se verskille – ons het die reg tot verskillende standpunte, idees en opinies.
· Meningsverskille lei nie noodwendig tot die beëindiging van vriendskappe nie. Respekteer en vergewe mekaar.

	5.
	Refleksie (5 min)
	(Skyfie 12)



· Skyfie 12: Sluit die les af en laat leerders toe om die refleksievraag in Aktiwiteit 2 (Les 1 – Werkkaart)  te voltooi.
ONDERRIGNOTAS

LES 2: 
VOORBEREIDING (VOOR DIE LES ):
· Herinner leerders om hul notaboeke beskikbaar te hê om aantekeninge te maak waar relevant.
· Druk kopieë van die Les 2 – Werkkaart en deel dit aan die begin van die les uit. 
· Onderwysers kan die Les 2 – PowerPoint en die Les 2 – Werkkaart met leerders deel om self deur te werk indien leerders aanlyn is.
· Lees deur die Les 2 – Werkkaart MEMO vir antwoorde op Aktiwiteit 1. 

	1.
	Inleiding (6 min)
	(Skyfies 1-2)



· Skyfie 1: Verwelkom die leerders. Laat hulle toe om rustig te raak en hul leermateriaal gereed te kry. 
· In die vorige les het ons gekyk na die belangrikheid van verhoudings en hoe om dit te inisieer en te onderhou.
· In hierdie week se les gaan ons kyk na gepaste gedrag in verhoudings. 

· Skyfie 2: Kom ons begin deur te praat oor gepaste gedrag in verskillende areas van ons lewens. 
· Vra die leerders om voorbeelde te noem van gepaste gedrag wat hulle in hul verhoudings (in die volgende kontekste) kan demonstreer.
· In vriendskappe: Respekteer jou vriende se opinies, selfs wanneer jy nie saamstem nie. Moenie hulle geheime uitlap nie. Wees beskikbaar in tye van nood en doen lekker aktiwiteite saam.
· Teenoor familie: Help met huishoudelike take, respekteer gesinsreëls, kommunikeer openlik met jou ouers/voogde en ondersteun jou broers/susters.
· Op skool: Luister na jou onderwysers, neem aktief deel aan lesse, respekteer jou klasmaats en volg die skoolreëls.
· Met kennisse: Groet hulle beleefd, toon respek in vlugtige interaksies en erken hul teenwoordigheid.


	2.
	Onderrig & Bespreking (10 min) 
	(Skyfies 3-7)



· Skyfie 3: Die handhawing van gepaste gedrag in verhoudings dra by tot vertroue, respek en wedersydse begrip. Deur die onderstaande riglyne te volg word gesonde en positiewe interaksies met vriende, familie, klasmaats of kennisse bevorder.
· Verduidelik die kenmerke van toepaslike gedrag op skyfies 3-7. Moedig leerders aan om voorbeelde tydens die bespreking te gee.  



· Kommunikasie
· Luister aandagtig na die ander persoon en moet hulle nie in die rede val nie.
· Deel jou gedagtes en gevoelens op 'n eerlike en respekvolle manier.
· Neem jou lyftaal, gesigsuitdrukkings en stemtoon in ag.

· Skyfie 4: Respek
· Toon begrip en respek vir persoonlike grense van ander.
· Waardeer en aanvaar verskillende opinies, oortuigings en persoonlikhede.
· Wees bedagsaam en gebruik beleefde taal.

· Skyfie 5: Vertroue en eerlikheid
· Hou by jou beloftes en verpligtinge.
· Wees opreg in jou interaksies.
· Hou private inligting konfidensieel tensy dit vir veiligheidsredes gedeel moet word. 

· Skyfie 6: Regverdigheid en gelykheid
· Behandel almal (ongeag hul agtergrond) met dieselfde mate van respek en regverdigheid.
· Take en verantwoordelikhede moet gelyk verdeel word. 

· Skyfie 7: Ondersteuning en empatie
· Bied hulp en ondersteuning aan ander.
· Probeer om die gevoelens van ander te verstaan.
· Moedig jou vriende en maats aan en motiveer hulle.

	3.
	Klasbespreking (8 min) 
	(Skyfie 8)



· Skyfie 8: Ons besef dat verhoudings uitdagend kan wees, en soms ondervind ons gedrag wat frustrasie veroorsaak, of ons kan selfs self sulke gedrag toon.
· Vra die leerders om algemene probleme wat in verhoudings voorkom, te identifiseer. Gebruik die opskrifte op die skyfie om hul antwoorde te help lei. 
· ONVANPASTE GEDRAG
· Om ongeskikte of beledigende opmerkings te maak, grense van ander te ignoreer of die ander persoon se gevoelens te minag.
· Fisiese of verbale aggressie, afknouery of intimidasie.
· Om te jok of belangrike inligting weg te steek.
· Onregverdige beheer of manipulasie van 'n ander persoon, byvoorbeeld, om hulle te dwing om iets te doen of hulle skuldig te laat voel indien hulle nie iets wil doen nie.


· ONREGVERDIGHEID
· Een persoon in die verhouding  stel meer eise as die ander, verwag meer as wat hy/sy gee, doen minder moeite of  misbruik hulpbronne. (Byvoorbeeld, as slegs een persoon altyd uitnodigings maak of gereeld kontak maak, is die vriendskap ongebalanseerd. Beide vriende moet moeite doen om uit te reik en kontak te inisieer.)
· Stel een persoon bo 'n ander, veral in groepverband. Dit kan tot gevoelens van uitsluiting of minderwaardigheid lei.
· Om te verwag dat die ander persoon op 'n spesifieke manier moet optree of aan sekere standaarde moet voldoen, terwyl jyself nie aan verwagtinge of  standaarde voldoen nie.

· VERTROUENSBREUK
· Dade van ontrouheid, soos om geheime uit te lap, om mekaar te verneuk of beloftes te verbreek.
· Om jou ondersteuning te weerhou of nie of nie beskikbaar te wees wanneer hulle jou nodig het nie. 
· Gereelde kansellering van planne, om nie verpligtinge na te kom nie, of om  onbetroubaar te wees.

	4.
	Onderrig (9 min)
	(Skyfies 9-10)



· Skyfie 9: Wat doen ons as ons vriende onvanpas en onregverdig optree, ons seermaak, ons vertroue verbreek of ongeskik teenoor ons optree? 
· Hierdie kwessies skep probleme in verhoudings. 
· Om dit aan te spreek vereis probleemoplossingsvaardighede. 
· Jy het vorige lesse oor identiteitsvorming en -ontwikkeling (Kwartaal 1, Week 4-6) en probleemoplossingsvaardighede ondersoek. Hieronder is 'n soortgelyke hulpmiddel om probleme binne verhoudings op te los. Dit word die IDEAL-metode genoem. 
· Hierdie metode kan ook toegepas word op probleme wat jy in ander areas van jou lewe ervaar. 
· Elke letter in die akroniem IDEAL verteenwoordig 'n ander stap in die probleemoplossingsproses.

· Skyfie 10: Verduidelik die IDEAL-metode aan die leerders aan die hand van 'n praktiese voorbeeld. 
· Scenario: 'n Vriend(in) deel inligting, waarmee jy hom/haar vertrou het, met ander.

· STAP 1: Identifiseer die probleem
· Ontleed die situasie om uit te vind wat die eintlike probleem is. Bepaal die spesifieke probleem.
· Voorbeeld: Herken die probleem as 'n verbreking van vertroue, aangesien jou vriend(in) private inligting gedeel het.

· STAP 2: Dinkskrum moontlike oplossings
· Lys alle moontlike oplossings vir die probleem. Daar kan verskeie oplossings wees en sommige kan beter as ander wees. 
· Voorbeeld: Praat met jou vriend(in) oor hoe jy voel, stel nuwe grense, of oorweeg dit om hom/haar nog 'n kans te gee.

· STAP 3: Evalueer elke opsie
· Evalueer die moontlike oplossings om te bepaal watter een die mees geskikte is.
· Voorbeeld: Oorweeg die voor- en nadele van elke oplossing. Byvoorbeeld, om met jou vriend(in) te praat, kan hom/haar help om jou gevoelens beter te verstaan terwyl die stel van nuwe grense kan verseker dat dit nie weer gebeur nie.

· STAP 4: Neem aksie
· Sodra jy 'n besluit geneem het, stel die gekose oplossing in werking.
· Voorbeeld: Besluit om met jou vriend(in) te praat en verduidelik hoe hul optrede jou beïnvloed het. Verduidelik toekomstige verwagte optrede.

· STAP 5: Kyk terug en leer uit die situasie
· Nadat jy die oplossing geïmplementeer het, moet die uitkoms geëvalueer word. Besluit of dit die beste aksie was en leer uit die ervaring.
· Voorbeeld: Evalueer ná afloop van die gesprek of die verhouding verbeter het en of jou vriend(in) jou grense in die toekoms respekteer.

   
	5.
	Vasvra & Refleksie (7 min)
	(Skyfie 11)



· Skyfie 11: Leerders voltooi Aktiwiteit 1 (Les 2 – Werkkaart) om hulle begrip van die les te assesseer. 
· Laat hulle vyf minute toe om die vasvra te voltooi en gaan dan saam deur die antwoorde in Les 2 – Werkkaart MEMO. 
· Gee die refleksieaktiwiteit (Aktiwiteit 2, Les 2 - Werkkaart) as huiswerk. Leerders sal aan die begin van die volgende les oor hierdie aktiwiteit terugvoer gee.




ONDERRIGNOTAS

LES 3: 
VOORBEREIDING (VOOR DIE LES ):
· Herinner leerders om hul notaboeke beskikbaar te hê om aantekeninge te maak waar relevant.
· Druk kopieë van die Les 3 – Werkkaart en deel dit aan die begin van die les uit. 
· Druk kopieë van die Inhoudsopsomming en deel dit aan die einde van die les uit. 
· Onderwysers kan die Les 3 – PowerPoint en die Les 3 – Werkkaart met leerders deel om self deur te werk indien leerders aanlyn is.
· Lees deur die Les 3 – Werkkaart MEMO vir antwoorde op Aktiwiteit 1. 
· Kyk na die voorgestelde video om u van die inhoud te vergewis. 
· Conflict Resolution 101 
https://www.youtube.com/watch?v=zHXYWMnm7Yg (1 min 27 sek)


	1.
	Inleiding & Huiswerk Terugvoer (5 min)
	(Skyfies 1-2)



· Skyfie 1: Verwelkom die leerders. Laat hulle toe om rustig te raak en hul leermateriaal gereed te kry. 
· In die vorige les het ons gekyk na gepaste gedrag in verhoudings en hoe om probleme in verhoudings aan te spreek. 
· In hierdie week se les gaan ons kyk na die vermoë om op opbouende maniere te verskil en hoe om 'n verhouding op gepaste wyse te beëindig. 

· Skyfie 2: Jy het die Vriendskapstuinaktiwiteit (Aktiwiteit 2, Les 2 - Werkkaart) as huiswerk voltooi. 
· Kom ons hoor 'n bietjie wat julle daaruit geleer het.
· Deel asseblief met ons die volgende:
· Watter eienskappe maak 'n goeie vriend(in)?.
· Watter ongesonde aspekte van vriendskappe het jy geïdentifiseer?

· In hierdie aktiwiteit het jy ontdek wat jy in verhoudings waardeer sowel as watter grense vir jou belangrik is. Soos in die vorige les bespreek het, kan verhoudings uitdagings inhou, maar wanneer iemand vir ons belangrik is, moét ons ons bekommernisse openlik kommunikeer sodat ons die verhouding kan koester en instandhou.
· Meningsverskille is 'n natuurlike deel van enige verhouding. As dit op 'n opbouende manier hanteer word, kan dit selfs die vriendskapsband versterk. (Onthou, niemand is perfek nie en ons almal maak foute.) 

	2.
	Kyk Video (2 min)
	(Skyfie 3)



· Skyfie 3: Opbouende kommunikasie verwys na die uitruil van inligting op ‘n positiewe en respekvolle manier ten einde konflik op te los, begrip te verbeter en sterker verhoudings te bou.
· Kom ons kyk na 'n video wat 'n paar wenke gee oor hoe om 'n opbouende kommunikeerder te wees:
· Kyk: Konflikoplossing 101 
https://www.youtube.com/watch?v=zHXYWMnm7Yg (1 min 27 sek)


	3.
	Bespreking & Onderrig (19 min)
	(Skyfies 4-6)



· Skyfie 4: Vra die leerders om opbouende kommunikasie-wenke uit die video te noem.
· Benewens die video, bespreek ook die wenke hieronder. 
· Dink voordat jy praat: Besin oor hoe die meningsverskil jou laat voel. Probeer dan om jou gedagtes of gevoelens uit te druk sonder om die ander persoon seer te maak.
· Bly kalm: Bespreek die kwessie kalm en rustig en probeer om saam 'n oplossing te vind. Wees eerlik oor jou gevoelens en gedagtes. Vermy dreigemente en moenie aanvallend of ongeskik teenoor die ander persoon optree nie.
· Maak beurte om te praat en te luister: Laat elke persoon toe om homself/ haarself uit te druk sonder om hulle in die rede te val. Wys dat jy aktief luister deur te knik en gepas te reageer.
· Probeer om die ander persoon se perspektief verstaan: Probeer om die situasie vanuit hul oogpunt te sien. Vra vrae om beter begrip van die situasie te verkry.
· Vermy blaam en fokus op moontlike oplossings: In plaas daarvan om mekaar te blameer, fokus daarop om konstruktiewe oplossings te vind. Werk saam om die probleem op te los.
· Aanvaar dat julle soms nie sal saamstem nie: In sommige gevalle is daar nie 'n gemeenskaplike oplossing wat beide partye bevoordeel nie. In hierdie gevalle moet 'n mens aanvaar dat julle oor hierdie spesifieke kwessie verskil. Probeer om mekaar se standpunte te respekteer.

· Skyfie 5: Daar is baie redes waarom 'n verhouding beëindig kan word.
· Vra die leerders om moontlike redes te deel waarom verhoudings beëindig kan word. 
· Antwoorde kan die volgende insluit:
· 'n Verhouding kan beëindig word as gevolg van onopgeloste meningsverskille. 
· Dalk verhuis een party van die verhouding na 'n ander dorp of provinsie. 
· Miskien voel beide persone dat hulle verander het en nie meer oor die weg kom nie. 

· Ons wil graag glo dat elke verhouding vir ewig sal hou, maar dit is ongelukkig nie die geval nie.
· Wanneer ons besef dat 'n verhouding  tot ‘n einde gaan kom, is dit die beste om eerlik en reguit met die ander persoon te kommunikeer. Jy hoef nie ongeskik te wees of hulle te begin ignoreer nie. Kommunikasie bly belangrik, selfs wanneer 'n verhouding beëindig word.

· Afgesien van watter party die verhouding beëindig, kan die proses steeds pynlik en ontstellend wees. Die van 'n verhouding Baie negatiewe emosies gaan gepaard met die beëindiging van ‘n verhouding. Tydens hierdie tyd is dit belangrik om op jou vriende te kan steun en om jouself toe te laat om hierdie emosies te verwerk.

· Skyfie 6: Dit kan moeilik wees om 'n verhouding te beëindig, maar soms is dit noodsaaklik. 
· Kom ons kyk hoe om dit op 'n gepaste manier te doen. Bespreek die volgende wenke met die leerders. 
· Wees eerlik en duidelik: Spreek jou gevoelens duidelik uit en noem die redes waarom jy die verhouding wil beëindig. Vermy ongeskiktheid  en beledigings.
· Kies die regte tyd en plek: Kies 'n neutrale en veilige plek waar julle kan gesels oor die aangeleentheid. Maak seker dat julle mekaar toelaat om albei  'n ononderbroke gesprek te voer. 
· Beplan wat om te sê: Dink vooraf aan wat jy wil sê. Hou jou emosies onder beheer en druk jouself op 'n kalm manier uit.
· Gebruik van selfone: Vermy die beëindiging van 'n verhouding deur middel van 'n  teksboodskap of sosiale media. Dit is meer bedagsaam om belangrike gesprekke direk met 'n persoon te voer of doen minstens  moeite om 'n  telefoonoproep te maak indien 'n persoonlike ontmoeting onmoontlik is.
· Selfversorging: Ná die gesprek moet jy jouself besig hou met aktiwiteite wat jou gelukkig maak. Bestee tyd saam met ondersteunende vriende en familie.
· Verstaan dit is nie jou skuld nie: Om 'n verhouding te beëindig is deel van die lewe. Die ander persoon behoort jou besluit te respekteer. Soek hulp by 'n betroubare volwassene indien jy druk ervaar of bedreig voel. 

	4.
	Informele Assessering (14 min)
	(Skyfie 7)



· Skyfie 7: Ons kom nou aan die einde van ons lesreeks oor verhoudings.  Onthou, die ontwikkeling en instandhouding van betekenisvolle verhoudings verg inspanning, begrip en respek. Onthou om die beginsels wat jy geleer in jou vriendskappe toe te pas.

· Deel die Inhoudsopsomming uit.
· Leerders moet die Informele Assessering (Aktiwiteit 1, Les 3 – Werkkaart) vir die res van die les voltooi. Indien hulle nie genoeg tyd het om die aktiwiteit te voltooi nie, moet dit as huiswerk voltooi word. 
· Leerders kan hul Inhoudsopsomming gebruik om die vrae te beantwoord wat gebaseer is op die hele drie-week-lesreeks oor selfontwikkeling in die samelewing. Dit is noodsaaklik dat leerders oefen om hierdie toetstipevrae te beantwoord. 
· Antwoorde is in Les 3 – Werkkaart MEMO beskikbaar. Dit kan met leerders gedeel word sodra hulle die aktiwiteit voltooi het/aan die begin van die volgende les.

Les  nr.  Inhoud  Onderrigplan  Leer uitkomste  Tyd  Hulpbronne   Assessering  Leerderaktiwiteite  

1  Verhoudings en  vriendskappe:  verhoudings by die huis,  skool en in die samelewing   -   Gepaste maniere om 'n  verhouding te begin   -   Gepaste maniere om 'n  verhouding te  onderhou  Inleiding  Inleiding tot lesreeks en  defini sie  van verhoudings   6 min  Les 1  –   PowerPoint (Skyfies 1 - 2)   Luister om te  verstaan en deel   idees  

Onderrig   K ategorieë   van  verhoudings  11 min  Les 1  –   PowerPoint (Skyfie 3)   

H oe om verhoudings te  begin   Les 1  –   PowerPoint (Skyfie 4)   

Hoe om 'n verhouding te  begin   Les 1  –   PowerPoint (Skyfies 5 - 7)   

Die b elangrikheid van  aktiewe luister   Les 1  –   PowerPoint (Skyfie 8)   

Ak tiwiteit   in Pare  Oefen hoe om 'n  verhouding te begin   8 min  Les 1  –   PowerPoint (Skyfie s   9 - 10 )   Neem deel aan 'n  gesprek met 'n maat  

Groepaktiwiteit  T egnieke om verhoudings  te onderhou   10 min  Les 1  –   PowerPoint (Skyfie  11 )   Les 1  –   Werkkaart   (Aktiwiteit 1)   Les 1  –   Werkkaart  MEMO   Hou 'n d inkskrum in  groepe  

Refleksie  Metakognisie van  lesinhoud  5 min  Les 1  –   PowerPoint (Skyfie 1 2 )   Les 1  –   Werkkaart   (Aktiwiteit 2)   Voltooi aktiwiteit  individueel  

